เมอร์เซเดส-เบนซ์ ซีแอลอี

เมอร์เซเดส-เบนซ์ ซีแอลอี (ภาษาอังกฤษ : Mercedes-Benz CLE) เป็นรถยนต์นั่งประเภทหรูหราสมรรถนะสูง (grand tourer) ซึ่งประกอบด้วยรหัสตัวถัง C236 สำหรับรถคูเป้ (coupe) และรหัสตัวถัง A236 สำหรับรถเปิดประทุน (cabriolet) ซึ่งเปิดตัวครั้งแรกในปี พ.ศ.2566 เพื่อมาทดแทน C-Class coupes และ E-Class coupes  โดยมี เมอร์เซเดส-เอเอ็มจี ซีแอลอี 53 เป็นรุ่นสมรรถนะสูงจากทางเอเอ็มจีได้เปิดตัวในปี 2567 และมีแผนจะเปิดตัว เมอร์เซเดส-เอเอ็มจี ซีแอลอี 63 ที่ทรงพลังกว่า  โดยคาดว่าจะเปิดตัวเร็วที่สุดภายในปี พ.ศ.2568 

 ภาพรวม 
ในปี พ.ศ.2548 มีข่าวลือเกี่ยวกับรถยนต์ชื่อ "CLE" และคาดว่าจะเปิดตัวในกลางปี พ.ศ.2549 รถยนต์รุ่นนี้ซึ่งเชื่อกันว่าพัฒนาต่อยอดจากเมอร์เซเดส-เบนซ์ ซี-คลาส (W204) แต่สุดท้ายก็ไม่มีการเปิดตัวและไม่มีการผลิตจนกระทั่ง 

ปี พ.ศ.2566 เมอร์เซเดสได้เปิดตัว เมอร์เซเดส-เบนซ์ ซีเออี คูเป้ โดยได้สร้างขึ้นมาเพื่อเข้ามาทำตลาดทดแทน เมอร์เซเดส-เบนซ์ ซี-คลาส คูเป้ และ เมอร์เซเดส-เบนซ์ อี-คลาส คูเป้ ซึ่งเป็นส่วนหนึ่งของการปรับปรุงผลิตภัณฑ์ในตระกูลรถคูเป้และรถเปิดประทุนของทางเมอร์เซเดส  

ทั้งนี้ด้วยความยาวจากกันชนหน้าถึงกันชนหลังถึง 4,851.4 มิลลิเมตร ทำให้ตัวถังของซีแอลอียาวกว่าตัวถังของอี-คลาส คูเป้ในรุ่นก่อนหน้าถึง 25.4 มิลลิเมตรและยาวกว่าตัวถังของซี-คลาส คูเป้ในรุ่นก่อนหน้าถึง 165.1 มิลลิเมตร โดยความยาวที่เพิ่มขึ้นส่วนใหญ่เกิดจากการขยายกันชนหน้าและกันชนหลังที่ยื่นออกมามากขึ้น โดยซีแอลอีมีขนาดฐานล้ออยู่ที่ 2,865.12 มิลลิเมตร ซึ่งใกล้เคียงกับรุ่นก่อนหน้าทั้งสองรุ่นไม่ถึง 25.4 มิลมิเมตร โดยตัวซีเออี คูเป้ได้นำรูปแบบหน้าต่างในสไตล์ของ ซี-คลาส คูเป้ มาใช้ออกแบบด้านข้างของรถโดยมีเสาบีและกระจกหลังแบบตายตัว แทนที่จะเป็นแบบที่ไม่มีเสาบีและมีกระจกหลังแบบเลื่อนลงของ อี-คลาส คูเป้ มาใช้

ทั้งนี้การผลิตอย่างเป็นทางการของซีแอลอีในรุ่นคูเป้เริ่มขึ้นในเดือนตุลาคม พ.ศ. 2566 ในขณะที่รุ่นเปิดประทุนนั้นได้เปิดตัวและเริ่มการผลิตตามมาในเดือนเมษายน พ.ศ. 2567

 อุปกรณ์ 
CLE มาพร้อมดีไซน์ภายนอกสปอร์ตหรู มีกระจังหน้าแบบแท่งเดี่ยวโค้งมนพร้อมตะแกรงรังผึ้ง ไฟหน้าเหมือนใน C-Class และช่องรับอากาศขนาดใหญ่ ด้านหลังติดตั้งไฟท้าย LED กับฝากระโปรงท้ายทรงเหลี่ยมมีสปอยเลอร์ในตัว กันชนท้ายดีไซน์เรียบไม่มีช่องท่อไอเสีย 

ภายในติดตั้งระบบ Mercedes-Benz User Experience (MBUX) รุ่นล่าสุด ใช้จอสัมผัสแนวตั้งขนาด 11.9 นิ้วคู่กับหน้าปัดดิจิทัล 12.3 นิ้ว พร้อมระบบเปิด–สตาร์ทรถแบบ KEYLESS-GO และระบบความปลอดภัย GUARD 360° ที่ตรวจจับเหตุชนหรือพยายามงัดแงะและแจ้งเตือนผ่านแอป Mercedes me

รุ่นเปิดประทุน (Cabriolet) เพิ่มความสะดวกสบายด้วยหลังคาผ้าใบกันเสียง ระบบเบี่ยงลมอัตโนมัติ AIRCAP ระบบเป่าลมอุ่นบริเวณคอ AIRSCARF และฉากกั้นห้องเก็บของควบคุมด้วยไฟฟ้า   

 รุ่นเมอร์เซเดส-เบนซ์ 

 เมอร์เซเดส-เบนซ์ ซีแอลอี 300 
CLE 300 รุ่นพื้นฐานในต่างประเทศจะขับเคลื่อนด้วยเครื่องยนต์รหัส M254 ซึ่งเป็นเครื่องยนต์ 2.0 ลิตร 4 สูบแถวเรียงเทอร์โบชาร์จให้กำลัง 255 แรงม้า แรงบิด 255 ปอนด์-ฟุต

โดยเมอร์เซเดสประเทศไทยได้เปิดตัวรุ่นนี้ในชื่อ "Mercedes-Benz CLE 300 4MATIC Coupe’" เมื่อวันที่ 6 กันยายน 2567 พร้อมกับราคาขายอยู่ที่ราคา 3,950,000 บาท โดยมาพร้อมกับเครื่องยนต์เบนซิน 4 สูบ รหัส M254 ขนาด 2.0 ลิตร 1,999 ซีซี. พละกำลังสูงสุด 258 แรงม้า ที่ 5,800 รอบ/นาที แรงบิดสูงสุด 400 นิวตันเมตร ที่ 2,000 - 3,200 รอบ/นาที ทำงานร่วมกับมอเตอร์ไฟฟ้าขนาดเล็ก EQ Boost 23 แรงม้า 200 นิวตันเมตร Mild Hybrid 48V ช่วยในการออกตัว จับคู่กับเกียร์อัตโนมัติ 9 จังหวะ 9G-Tronic ขับเคลื่อน 4 ล้อ 4MATIC

 เมอร์เซเดส-เบนซ์ ซีแอลอี 450 
เมอร์เซเดส-เบนซ์ ซีแอลอี 450 ขับเคลื่อนด้วยเครื่องยนต์รหัส M256 ซึ่งเป็นเครื่องยนต์ 6 สูบแถวเรียง 3.0 ลิตร เทอร์โบชาร์จ ให้กำลัง 375 แรงม้า และแรงบิด 369 ปอนด์-ฟุต โดยในปัจจุบันยังไม่มีจำหน่ายในประเทศไทย

 รุ่นเมอร์เซเดส-เอเอ็มจี 

 เมอร์เซเดส-เอเอ็มจี ซีแอลอี 53 
เมื่อเดือนธันวาคม พ.ศ.2566 เมอร์เซเดสได้เปิดตัว เมอร์เซเดส-เอเอ็มจี ซีแอลอี 53 ซึ่งมาพร้อมกับเครื่องยนต์เบนซินหกสูบแถวเรียงรหัส M256 ขนาด 3.0 ลิตรพร้อมอิเล็กทรอนิกส์เทอร์โบชาร์จเจอร์และระบบ Mild-Hybrid 48V พร้อมทั้งมีระบบขับเคลื่อนสี่ล้อแบบปรับการกระจายแรงบิดได้อย่างอิสระ (ระบบ AMG Performance 4MATIC+) กับระบบบังคับเลี้ยวล้อหลัง (active rear-axle steering) อีกทั้งใช้เกียร์อัตโนมัติ 9 จังหวะ (AMG SPEEDSHIFT MCT 9G) 

โดยตัวรถมีเอกลักษณ์ด้วยดีไซน์เฉพาะของ AMG และซุ้มล้อที่ขยายออกเพื่อเสริมความสปอร์ต ทั้งนี้ซีแอลอี 53 เอเอ็มจีให้กำลังสูงสุดถึง 449 แรงม้าที่ 5,800 - 6,100 รอบ พร้อมกับแรงบิดสูงสุดถึง 560 นิวตันเมตร ที่ 2,200 – 5,000 รอบ/นาที พร้อมคำสั่ง Overboost ปลดล็อคแรงบิดสูงสุดเป็น 600 นิวตันเมตร นาน 10 วินาที

ทั้งนี้เมอร์เซเดสประเทศไทยได้เปิดตัวรุ่นนี้ในชื่อ "Mercedes-AMG CLE 53 4MATIC+ Coupé" เมื่อวันที่ 6 กันยายน พ.ศ. 2567 พร้อมกับราคาขายอยู่ที่ราคา 5,250,000 บาท โดยเป็นรถเมอร์เซเดส-เอเอ็มจีรุ่นแรกของประเทศไทยที่ได้รับการติดตั้งแพ็กเกจ AMG Driver’s Package ซึ่งช่วยปลดล็อกความเร็วได้สูงสุดถึง 270 กม./ชม. และมาพร้อมการเพิ่ม AMG DYNAMIC PLUS Package เป็นอุปกรณ์มาตรฐาน มอบไดนามิกการขับขี่ที่ปราดเปรียวและเร้าใจยิ่งขึ้นด้วยฟังก์ชั่น RACE START และ Drift mode ภายใต้โหมด DYNAMIC SELECT ช่วงล่างติดตั้งล้ออัลลอยดีไซน์สปอร์ตจาก AMG อีกด้วย

 เมอร์เซเดส-เอเอ็มจี ซีแอลอี 63 
เมอร์เซเดส-เอเอ็มจี ซีแอลอี 63 มีกำหนดเปิดตัวเร็วที่สุดภายในปี พ.ศ.2568   โดยคาดว่าซีแอลอี 63 จะใช้เครื่องยนต์ V8 เทอร์โบคู่

 ประเภทเครื่องยนต์ 
EnginesTypeModelEngine codeDisplacementPowerTorqueElectric motorTrans.Top speed0–100 km/h (0–62 mph)Layout yearsPetrol mild hybridCLE 200M 2541,999 cc (2.0 L) I4 turbo201 hp (150 kW; 204 PS) @ 5,800 rpm
Front motor: 23 hp (17 kW; 23 PS)320 N⋅m (32.6 kg⋅m; 236 lb⋅ft) @ 1,600-4,000
Front motor: 200 N⋅m (20.4 kg⋅m; 148 lb⋅ft)48V EQ Boost Mild Hybrid System9-speed 9G-Tronic automatic240 km/h (149 mph)7.4 sRWDAWD (4Matic)2023–presentCLE 300M 2541,999 cc (2.0 L) I4 turbo255 hp (190 kW; 259 PS) @ 5,800 rpm
Front motor: 23 hp (17 kW; 23 PS)400 N⋅m (40.8 kg⋅m; 295 lb⋅ft) @ 2,000-3,200
Front motor: 200 N⋅m (20.4 kg⋅m; 148 lb⋅ft)48V EQ Boost Mild Hybrid System250 km/h (155 mph)6.2 sAWD (4Matic)2023–presentCLE 450M 2562,999 cc (3.0 L) I6 turbo375 hp (280 kW; 380 PS) @ 5,800-6,100 rpm
Front motor: 23 hp (17 kW; 23 PS)500 N⋅m (51.0 kg⋅m; 369 lb⋅ft) @ 1,800-5,000
Front motor: 200 N⋅m (20.4 kg⋅m; 148 lb⋅ft)48V EQ Boost Mild Hybrid System250 km/h (155 mph)4.4 sAWD (4Matic)2023–presentPetrol PHEVCLE 300eM 2541,999 cc (2.0 L) I4 turbo204 hp (152 kW; 207 PS) @ 5,800-6,100 rpm
Front motor: 129 hp (96 kW; 131 PS)500 N⋅m (51.0 kg⋅m; 369 lb⋅ft) @ 1,800-5,000
Front motor: 200 N⋅m (20.4 kg⋅m; 148 lb⋅ft)Permanent magnet syncronus motor250 km/h (155 mph)6.3 sRWD2024–presentDiesel mild hybridCLE 220dOM 6541,993 cc (2.0 L) I4 turbo197 hp (147 kW; 200 PS) @ 3,600 rpm
Front motor: 23 hp (17 kW; 23 PS)440 N⋅m (44.9 kg⋅m; 325 lb⋅ft) @ 1,800-2,800
Front motor: 200 N⋅m (20.4 kg⋅m; 148 lb⋅ft)48V EQ Boost Mild Hybrid System238 km/h (148 mph)7.5 sRWD2023–presentPetrol mild hybridCLE 53M 2562,999 cc (3.0 L) I6 turbo443 hp (330 kW; 449 PS) @ 5,800-6,100 rpm
Front motor: 23 hp (17 kW; 23 PS)600 N⋅m (61.2 kg⋅m; 443 lb⋅ft) @ 2,200-5,000
Front motor: 200 N⋅m (20.4 kg⋅m; 148 lb⋅ft)48V EQ Boost Mild Hybrid System250 km/h (155 mph)4.2 sAWD (4Matic)2024–present

 อ้างอิง 

หมวดหมู่:รถเมอร์เซเดส-เบนซ์